1. INTRODUCERE

În conformitate cu articolul 7 alineatele (1) și (5) din Acordul intern[1], Comisia prezintă în acest document estimările cu privire la angajamentele, plățile și contribuțiile pentru perioada 2011-2013[2], ținând seama de previziunile Băncii Europene de Investiții (BEI). Statele membre virează direct către Banca Europeană de Investiții contribuțiile pentru instrumentele pe care aceasta le gestionează în cadrul celui de al 9-lea și al 10-lea FED (Facilitatea pentru investiții și subvențiile la rata dobânzii). Prin urmare, prezenta comunicare face o distincție clară între sumele gestionate de BEI în cadrul celui de al 9-lea și al 10-lea FED și sumele gestionate de Comisie.

Graficul de mai jos prezintă tendința generală a angajamentelor și plăților în sume brute, inclusiv proiecțiile pentru perioada 2011-2013 (fondurile Comisiei și BEI cumulate). Acesta indică în mod clar tendința structurală de creștere în ceea ce privește angajamentele și plățile efectuate din 1997, care se datorează unei accelerări a implementării ajutorului. După cum s-a anticipat din 2008, decalajul dintre angajamente și plăți s-a redus în 2009 și în 2010, ceea ce reflectă astfel o tendință de apropiere între nivelurile plăților și cele corespunzătoare angajamentelor. Nivelul plăților din 2010 a fost cel mai ridicat din istoria FED și, la sfârșitul anului 2010, nivel angajamentelor a ajuns la 50 % din cel de al 10-lea FED.

CE + BEI angajamente și plăți în sume brute: evoluția în perioada 1997-2013 [pic]

2. PREVIZIUNI FINANCIARE PENTRU PERIOADA 2011 - 2013[3]

Următorul tabel prezintă o actualizare a angajamentelor, plăților și contribuțiilor, pe baza ultimelor noastre previziuni .

2011 | 2012 | 2013 |

Angajamente[4] |

Comisia | 3 250 | 3 750 | 3 900 |

BEI | 579 | 540 | 590 |

Plăți |

Comisia | 3 500 | 3 650 | 3 900 |

BEI | 385 | 390 | 390 |

Contribuții |

Comisia | 3 100 | 3 600 | 3 800 |

BEI | 200 | 280 | 250 |

3. PREVIZIUNI PRIVIND EXECUțIA FINANCIARă PENTRU 2011 șI 2013

Comisia și BEI și-au actualizat previziunile privind angajamentele și plățile pentru exercițiile financiare 2011 și 2012 pentru fiecare dintre țările ACP[5] și TTPM[6]. Rezultatul și valoarea contribuțiilor necesare pentru finanțarea FED pentru perioada 2011-2013 sunt prezentate în anexele 1 - 3 și sunt comparate cu cifrele prezentate în comunicarea din iunie 2011[7].

BEI subliniază că estimarea soldului de la închiderea exercițiului 2011 se bazează în special pe o previziune a rambursărilor de capital și dobânzi, din care o parte importantă este scadentă la mijlocul lunii decembrie. Aceste rambursări nu sunt previzibile și pot înregistra întârzieri și plăți anticipate.

Contribuțiile 2011 și 2012 sunt prezentate pe tranșe și în funcție de statele membre în anexele 4 și 5.

ANEXE

Anexa 1 – Previziunile angajamentelor brute[8] pentru perioada 2011-2013 (milioane EUR)

[pic]

Anexa 2 – Previziunile plăților brute[9] pentru perioada 2011-2013 (milioane EUR)

[pic]

Anexa 3. Estimarea situației financiare pentru 2011, 2012 și 2013

[pic]

Anexa 4. Contribuții la FED pentru 2011, defalcate pe state membre (EUR) [pic]

Anexa 5 (prima parte). Contribuții la FED pentru 2012, defalcate pe state membre (EUR) [pic]

Anexa 5 (partea a doua). Contribuții la FED pentru 2012, defalcate pe state membre (EUR) [pic]

[1] Acord intern între reprezentanții guvernelor statelor membre, reuniți în cadrul Consiliului, privind finanțarea ajutoarelor comunitare în baza cadrului financiar multianual pentru perioada 2008-2013 în conformitate cu Acordul de parteneriat ACP-CE și privind alocarea de asistență financiară pentru țările și teritoriile de peste mări cărora li se aplică dispozițiile din partea a patra din Tratatul CE (JO L 247, 9.9.2006, p. 32).

[2] Întrucât cadrul financiar pentru perioada de după 2013 nu a fost convenit și se așteaptă ca acesta să aibă un impact important asupra cifrelor privind execuția, preferăm să nu prezentăm nicio previziune pentru angajamente, plăți și contribuții pentru anii 2014 și 2016 (Comisia și BEI).

[3] Cifrele pentru perioada 2014-2016 vor fi actualizate după adoptarea cadrului financiar 2014 - 2020.

[4] Sume brute, respectiv înaintea deducerii sumelor dezangajate sau a recuperărilor/restituirilor. Această abordare este consecventă cu cea utilizată pentru bugetul general al Uniunii.

[5] Statele din Africa, zona Caraibilor și Pacific.

[6] Țări și teritorii de peste mări

[7] COM(2011) 334 final din 09.06.2011

[8] Angajamentele brute, deci fără deducerea dezangajărilor.

[9] Plăți brute, deci fără deducerea recuperărilor.